                                                         Z A P I S N I K

                       s 10. sjednice Vijeća Mjesnog odbora Donja Kustošija 
         održane 18. ožujka 2022. godine s početkom u 17:30 sati u prostorijama MS        
                                      Donja Kustošija, Lermanova 51


Nazočni članovi Vijeća: Darija Beljan, Marija Bilić, Gordan Bosanac, Iva Božić, Pero Marčić, Mario Mutak, Tereza Teklić 

Predsjedava: Mario Mutak, predsjednik Vijeća MO Donja Kustošija 
Zapisnik vodi: Tereza Teklić, potpredsjednica Vijeća MO Donja Kustošija                        
Predsjednik konstatira da je sjednici nazočno svih 7 članova Vijeća te otvara 10. sjednicu Vijeća Mjesnog odbora Donja Kustošija.
Predsjednik daje na glasovanje zapisnik s 9. sjednice, koji je jednoglasno prihvaćen.

Predloženi dnevni red je:

                                                     	 DNEVNI RED


1. Prijedlog zaključka o traženju suglasnosti za korištenje i uređenje čestice 6977/1
2. Prijedlog zaključka o iscrtavanju zabrane zaustavljanja u Zagrebačkoj ulici kod kbr. 76A
3. Prijedlog zaključka o odčepljivanju slivnika na Sokolskoj ulici kod kbr. 60
4. Prijedlog zaključka o bojanju zaštitne ograde na Sokolskoj ulici
5. Prijedlog zaključka o zamjeni drvenog rasvjetnog stupa u ulici Stjepka Pasanca kod kbr. 12
6. Prijedlog zaključka o hortikulturnom uređenju zelene površine na katastarskoj     čestici 2664
7. Prijedlog zaključka o odobravanju Tvornici mladih povremeno korištenje prostora mjesne samouprave Donja Kustošija u Zagrebačkoj cesti 88
8. Prijedlog zaključka o odobravanju Svjetlost u pokretu povremeno korištenje prostora mjesne samouprave Donja Kustošija u Zagrebačkoj cesti 88
9. Informacije, pitanja i prijedlozi
[bookmark: _GoBack]Predloženi dnevni red jednoglasno je prihvaćen.

Ad 1) Prijedlog zaključka o traženju suglasnosti za korištenje i uređenje čestice 6977/1

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

Z A K LJ U Č A K
Vijeće Mjesnog odbora Donja Kustošija traži Zagrebački Holding d.o.o., Podružnicu upravljanja nekretninama, da istočni dio katastarske čestice 6977/1 k.o. Vrapče (površina bivšeg skladišta „Golubić“ koja ima izlaz na Sokolsku ulicu), za koju je temeljem dopisa ur.br. 251-06-11-1402-21-21 od 08.12.2021. utvrđeno da ne postoji sklopljeni ugovor za njeno korištenje, prepusti na korištenje Mjesnom odboru Donja Kustošija, Gradska Četvrt Stenjevec i da suglasnost za njezino uređenje.
Navedenu česticu se trenutno koristi kao privatni parking za kamione, odlaganje otpada i starih neispravnih automobila i kojoj je pristup onemogućen. Mjesni odbor Donja Kustošija, s obzirom na manjak slobodnih površina u kvartu, želi predmetnu česticu staviti u funkciju i urediti na način da njeni sadržaji budu od koristi svim stanovnicima kvarta. Mjesni odbor Donja Kustošija bi vlasititm sredstvima financirala izradu projektne dokumentacije za uređenje te sudjelovala financijskim sredstvima u samom uređenju čestice.

Ad 2) Prijedlog zaključka o iscrtavanju zabrane zaustavljanja u Zagrebačkoj ulici kod kbr. 76A

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

Z A K LJ U Č A K
Vijeće Mjesnog odbora Donja Kustošija traži da se na samom kraju slijepe ulice Zagrebačka cesta, u blizini kbr. 76A, kod silazne rampe i stepenica s bivše trase vlaka Samoborček, iscrta zona zabrane zaustavljanja, s obzirom da se tamo učestalo parkiraju automobili koji onemogućuju kretanje invalidskim i dječjim kolicima te biciklima koji tom rampom prolaze. U navedenoj slijepoj ulici postoji znak zabrane parkiranja koji se ne poštuje, te se na ovaj način želi dodatno upozoriti da se taj prolaz treba ostaviti slobodan.

Ad 3) Prijedlog zaključka o odčepljivanju slivnika na Sokolskoj ulici kod kbr. 60

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

Z A K LJ U Č A K
Vijeće Mjesnog odbora Donja Kustošija traži da se slivnik, koji se nalazi na Sokolskoj ulici ispred kbr. 60, sanira odnosno odčepi s obzirom da je isti pun zemlje i ne odvodi oborine, što rezultira stvaranjem lokve na cesti.

[bookmark: _heading=h.3dy6vkm]Ad 4) Prijedlog zaključka o bojanju zaštitne ograde na Sokolskoj ulici
[bookmark: _heading=h.qyq2qbgriims]
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi
Z A K LJ U Č A K
Vijeće Mjesnog odbora Donja Kustošija traži da se zaštitna ograda plave boje, koja se nalazi uz nogostup na zapadnoj strani Sokolske ulice kod križanja sa Zagrebačkom cestom oboji jer je trenutna boja dotrajala i ograda je hrđava.

Ad 5) Prijedlog zaključka o zamjeni drvenog rasvjetnog stupa u ulici Stjepka Pasanca kod kbr. 12

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

Z A K LJ U Č A K
Vijeće Mjesnog odbora Donja Kustošija traži HEP d.o.o. zamjenu jedinog preostalog drvenog stupa javne rasvjete u ulici Stjepka Pasanca kod kbr. 12 i u blizini škole, koji je dotrajao i postoji opasnost od pucanja pošto je već sada nagnut.

Ad 6) Prijedlog zaključka o hortikulturnom uređenju zelene površine na katastarskoj   čestici 2664

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

Z A K LJ U Č A K
Vijeće Mjesnog odbora Donja Kustošija traži Podružnicu Zrinjevac troškovnik za hortikulturno uređenje zelene površine smještene na sjevernoj strani samog početka Ulice Joze Martinovića, u blizini oglasne ploče i nogostupa na Zagrebačkoj cesti. Površina je javno dobro, zapuštena je i potrebno ju je urediti prema smjernicama i u dogovoru s Mjesnim odborom, za što bi se sredstva osigurala rebalansom odnosno uvrštavanjem u PMKA za 2022. godinu.

Ad 7) Prijedlog zaključka o odobravanju Tvornici mladih povremeno korištenje prostora mjesne samouprave Donja Kustošija u Zagrebačkoj cesti 88
Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO.
Predsjednik predlaže, a Vijeće jednoglasno sa 7 glasova “za“ donosi

Z A K LJ U Č A K
Vijeće Mjesnog odbora Donja Kustošija odobrava „Tvornici mladih“ povremeno korištenje prostora mjesne samouprave Donja Kustošija u Zagrebačkoj cesti 88 u dodatnim terminima, i to četvrtkom i subotom od 17:00 do 21:00 u prostoru na katu „Ured 3“.

Ad 8) Prijedlog zaključka o odobravanju Svjetlost u pokretu povremeno korištenje prostora mjesne samouprave Donja Kustošija u Zagrebačkoj cesti 88

Predsjednik VMO Donja Kustošija upoznao je prisutne s točkom dnevnog reda i otvorio je raspravu.
U raspravi su sudjelovali svi prisutni članovi VMO
Predsjednik predlaže, a Vijeće jednoglasno sa 7 glasova “za“ donosi

Z A K LJ U Č A K
[bookmark: _heading=h.gjdgxs]Vijeće Mjesnog odbora Donja Kustošija odobrava udruzi „Svjetlost u pokretu“ povremeno korištenje prostora mjesne samouprave Donja Kustošija u Zagrebačkoj cesti 88 u dodatnim terminima i to:
UTORAK      polivalentna dvorana: 09:00h - 13:00h
                       polivalentna dvorana: 21:00h - 22:00h 
PETAK          polivalentna dvorana: 09:00h - 17:00h
SUBOTA       polivalentna dvorana: 14:00h - 22:00h  
Dodatni termini vrijede do 19.06.2022., kada završava „Tjedan suvremenog plesa“. Uz prethodni dogovor s korisnikom, ostaje mogućnost jednokratnih oslobađanja termina za potrebe održavanja drugih aktivnosti u prostorijama Mjesnog odbora.
[bookmark: _heading=h.4d34og8]
Ad 9) Informacije, pitanja i prijedlozi

Sjednica je završila u 17:55 sati.


Zapisnik sastavila: Tereza Teklić





KLASA: 024-08/22-003/536
URBROJ: 251-13-11-14-22-2
Zagreb, 18. ožujka 2022. 

                                                                                                 PREDSJEDNIK 
                                                                                   VIJEĆA MJESNOG ODBORA 
							                    DONJA KUSTOŠIJA

					                                                  Mario Mutak 
        


